
Įvadas 


2019 m. pavasarį Prancūzijos mokslininkai Bastien Castagneyrol ir Elena 
Valdes Correcher iš Bordo universiteto, tiriantys klimato poveikį medžių apsaugai, 
pakvietė Europos šalių moksleivius atlikti eksperimentą taikant metodiką „Plėšrumo 
vertinimas naudojant dirbtinius vikšrus ir lapų mėginius“. Eksperimento idėja 
sudomino, todėl kartu su savo mokiniais įsijungiau į tarptautinį piliečių mokslo 
(angl. citizen science) projektą „Medžių asmens sargybiniai“ (žr. 1-2 pav.) Nuo 
kitų projektų, šis išsiskiria ne tik dideliu tarptautiniu mastu, bet ir tuo, kad yra 
piliečių mokslo projektas. Tai — pasaulyje vis populiarėjanti praktika, kai duomenis 
rinkti gali mokiniai, o vėliau jie yra vertinami mokslininkų ir panaudojami tikruose 
moksliniuose tyrimuose. Bastien Castagneyrol pastebėjo: „Taigi padarėme išvadą, 
kad vaikų dalyvavimas piliečių mokslo programose yra vertingas ir kad jie gali 
pagelbėti atliekant ekologinius tyrimus, jei jų paprašoma atlikti paprastas užduotis. 
Šis procesas buvo įdomus ir vertingas moksleiviams, ir tai nekenkia mokslui. Jis 
gali būti naudojamas kaip įrankis panaudoti didelius duomenų kiekius iš didelių 
geografinių vietovių“ (Bastien Castagneyrol, 2020). 

Mokslininkams toks būdas gerokai palengvina duomenų surinkimą, o 
mokiniai skatinami ne tik mokytis, bet ir prisidėti prie svarbių ir rimtų darbų. 
Bastien Castagneyrol kėlė tokius klausimus „Ar galime moksleivius paversti piliečių 
mokslininkais? Ar ekologija yra tokia svarbi, kad jos tyrimus paliktumėm vien tik 
mokslininkų rankose? Ar ekologija yra per daug sudėtinga, kad ją paliktumėm vien 
tik visuomenės rankose? Ar piliečių mokslas gali būti sprendimas, kai visuomenė ir 
mokslininkai dirba kartu? Taip mes ir padarėme. Sukūrėme piliečių mokslo projektą, 
skirtą mokykloms, į kurį mes paprašėme moksleivių (ir jų mokytojų) ir profesionalių 
mokslininkų 16-oje Europos šalių padėti mums apibūdinti paukščių, kaip ąžuolo 
asmens sargybinių, vaidmenį. Idėja labai paprasta: ąžuolus užpuola vabzdžiai 
žolėdžiai, vabzdžius žolėdžius puola plėšrieji paukščiai, plėšrieji paukščiai apsaugo 
ąžuolus nuo vabzdžių žolėdžių. Kuo daugiau paukščių puola, tuo mažiau žolėdžių. 
Tai ekologai vadina trofiniu kaskadu. O metodika yra dar paprastesnė: paprašėme 
dalyvių nuo Ispanijos iki Lietuvos pasigaminti dirbtinius vikšrus iš žalios spalvos 
plastilino ir pritvirtinti prie ąžuolo šakelių...“ (Bastien Castagneyrol, 2020) 

Lietuvoje piliečių mokslas dar nėra itin paplitęs. Kaip teigė Butkevičienė 
(2020), „galima sakyti, kad Lietuvoje mes dar tik atrandame šį būdą, kaip užmegzti 
ryšį tarp mokslininkų ir mėgėjų“. Anot tyrėjos, „Piliečių mokslas, būdamas palyginti 

nauja, tačiau sparčiai augančia sritimi, plečia visuomenės įsitraukimą į mokslą ir 
tyrimus bei palaiko alternatyvius žinių gamybos modelius“. 

Dalyvavimas piliečių mokslo projekte „Medžių asmens sargybiniai“ mano 
mokiniams kėlė ir pilietinės atsakomybės jausmus. Juk tai, ką jie darė, buvo 
reikšminga. Tai patvirtino ir mokslininkai, bendraudami su mokiniais vaizdo 
konferencijos metu: „Tai, ką mokiniai padarė, padės mokslininkams geriau suprasti, 
kaip klimatas veikia gyvų organizmų sąveiką“ (Bastien Castagneyrol, 2020). „Be 
mokinių pagalbos negalėtume atlikti tokio plataus tyrimo“ (Elena Valdes Correcher, 
2020). 

Praktinės veiklos pagrindu sukurtas mokomasis filmas: „Eksperimentas taikant 
metodiką „Plėšrumo vertinimas naudojant dirbtinius vikšrus ir lapų mėginius“ 
https://www.youtube.com/watch?v=0067hOcUDK4. 


Veiklos patirtis 


Dalyvauti piliečių mokslo projekte „Medžių asmens sargybiniai“ pradėta 2019 
metų pavasarį, su antros klasės mokiniais. Ši veikla buvo tęsiama trejus metus. Jos 
metu atlikome eksperimentus. Gauti duomenys buvo perduodami mokslininkams, 
dalyvavome vaizdo konferencijose, studijavome mokslininkų mums atsiųstą 
medžiagą. 


1 paveikslas 2 paveikslas 
Projekto „Medžių asmens sargybiniai“ Tyrinėtų ąžuolų skaičius Europoje 


svetainė projekto laikotarpiu 


leaves 


286 oak trees: 
-132 in 2018 
~| -56in 2019 
-98 in 2020 


school 
partners 


Eksperimento tikslas: 

e Pasirinkti subrendusj paprastąjį ąžuolą ir pagal nurodytą tyrimo metodiką 
„Plėšrumo vertinimas naudojant dirbtinius vikšrus ir lapų mėginius“ 
nustatyti ąžuole įkeltuose dirbtiniuose vikšruose paliktas plėšrūnų žymes. 

e Duomenis nusiųsti Prancūzijos mokslininkams. 

Iškeliama hipotezė: 
e Pavyks pagal nurodytą tyrimo metodiką pasigaminti iš plastilino 40 


68 https://doi.org/10.48127/gu/21.27.67 


GAMTAMOKSLINIS UGDYMAS BENDROJO UGDYMO MOKYKLOJE — 2021 / 
NATURAL SCIENCE EDUCATION IN A COMPREHENSIVE SCHOOL - 2021 


ISSN 2335-8408 


dirbtinių vikšrų. Juos, nustatytu periodiškumu, įkelti į ąžuolą, stebėti 
bei atsargiai nuimti. Pavyks atpažinti dirbtiniuose vikšruose padarytas 
plėšrūnų žymes naudojant „Pažeidimų lauko vadovą“. 
Eksperimento laikotarpis: 
2019 m. balandžio-birželio mėnesiai. 
Eksperimentui reikalingos priemonės: 
plastilinas Staedler (Noris Club 8421, green[5]) vikšrų gaminimui, plona 
metalinė viela, 0,5 mm skersmens (3 m), didinamieji stiklai (pvz., x10), 
matavimo juostos, išmanieji telefonai. 
Eksperimento eiga: 
Eksperimentas suskaidytas į šešis etapus ir jų metu atliktos veiklos. Visas 
veiklas atlikome laikydamiesi mokslininkų nurodymų. Dirbome pagal metodiką 
„Plėšrumo vertinimas naudojant dirbtinius vikšrus ir lapų mėginius“. 


Pirmasis eksperimento etapas. Ąžuolo suradimas ir jo koordinačių nustatymas. 

Netoli savo mokyklos suradome paprastąjį ąžuolą (žr. 3 pav.) ir išmaniuoju 
telefonu nustatėme jo koordinates (žr. 4 pav.). Matavimo juosta išmatavome ąžuolo 
apimtį 1,3 metro aukštyje. Apytiksliai nustatėme ąžuolo aukštį. 


3 paveikslas 4 paveikslas 
Tyrimo objektas. Paprastasis ąžuolas Nustatytos paprastojo ąžuolo 
koordinatės 


Antrasis eksperimento etapas. Dirbtinių vikšrų gamyba. 

Pagaminome 40 vikšrų iš plastilino ir metalinės vielos pagal nurodytą 
instrukciją ir pavyzdį (žr. 5-6 pav.). Vienam 3 cm vikšrui pagaminti reikėjo 1 cm 
skersmens plastilino rutuliuko ir 12 cm vielos. 

5 paveikslas 6 paveikslas 
Gaminami vikšrai Pagaminti vikšrai 


Trečiasis eksperimento etapas. Vikšrų įkėlimas į ąžuolą. 
Ąžuolui žydint, pasirinkome 4-ias ąžuolo šakas ir ant jų prikabinome po 5 
vikšrus (žr. 6 pav.). 


6 paveikslas 7 paveikslas 
Įkeliami vikšrai į gžuolą Tyrinėjami vikšrai 


Ketvirtasis eksperimento etapas. Vikšrų tyrinėjimas. 

Lygiai po dviejų savaičių nukabinome vikšrus. Su padidinamaisiais stiklais 
tyrinėjome plėšrūnų paliktas zymes (žr. 7 pav.). Rėmėmės „Pažeidimų lauko vadovu“. 
Prikabinome likusius (20 vnt.) dirbtinių vikšrų į tas pačias ąžuolo šakas. 


Penktasis ir šeštasis eksperimento etapai. Ąžuolo lapų surinkimas. Protokolo 
užpildymas. 

Lygiai po dviejų savaičių nukabinome vikšrus. Su padidinamaisiais stiklais 
tyrinėjome plėšrūnų paliktas žymes. Nuskynėme nuo ąžuolo 120 lapų (po 30 nuo 
kiekvienos pasirinktos šakos) ir iš jų atsitiktiniu būdu išrinkome 60 lapų (žr. 8 pav.). 
Užpildėme protokolą. 

8 paveikslas 9 paveikslas 
Nuskinami ąžuolo lapai Vyksta vaizdo konferencija su mokslininkais 


Eksperimento rezultatai: 

e pavyko pasirinkti paprastąjį ąžuolą; nustatyti jo koordinates (55936/18//N; 
26926/26//E), išmatuoti ąžuolo apimtį 1,30 cm aukštyje (85 cm) ir apytikslį 
ąžuolo aukštį (4—5 m); 

e pavyko pagaminti 40 dirbtinių vikšrų ir juos prikabinti prie ąžuolo šakų; 
nebuvo prarastas nei vienas dirbtinis vikšras; 

e buvo nustatytas plėšrūnų paliktų žymių skaičius: 

- pirmame rezultatų įvertinime: 1 vikšras su paukščių paliktomis 
žymėmis, 1 vikšras su driežų paliktomis žymėmis ir 3 vikšrai su 
nariuotakojų paliktomis žymėmis. 

- antrame rezultatų įvertinime: 1 vikšras su paukščių paliktomis 
žymėmis, 5 vikšrai su nariuotakojų paliktomis žymėmis. 

Eksperimento protokolas, 60 ąžuolo lapų ir dirbtiniai vikšrai nusiųsti 

Prancūzijos Bordo universiteto mokslininkams. 

Eksperimento išvados: 

e iškelta hipotezė pasitvirtino tik iš dalies, nes nepavyko tiksliai nustatyti 
plėšrūnų paliktų žymių skaičiaus. Mokslininkų atsiųstame laiške paaiškinta: 
- pirmame rezultatų įvertinime: 2 vikšrai su paukščių paliktomis 

žymėmis, 2 vikšrai su nariuotakojų paliktomis žymėmis. 
- antrame rezultatų įvertinime: 5 vikšrai su paukščių paliktomis 
žymėmis. 


Apibendrinimas 


Projekto veikla buvo tęsiama ir 2020-2021 m. Dalyvauta vaizdo konferencijoje, 
kurioje Prancūzijos mokslininkai Bastien Castagneyrol ir Elena Valdes Correcher iš 
Bordo universiteto pateikė projekto tarpinius rezultatus (žr. 9 pav.). Mokiniai pateikė 
mokslininkams klausimų: Kuo svarbus šis projektas? Ar svari mokinių pagalba 
mokslininkams? Ką rodo tarpiniai rezultatai? Turiu pastebėti, kad mokiniai bendravo 
anglų kalba ir tai buvo jiems nemenkas iššūkis. 

Projektas inovatyvus ne tik tuo, kad yra tarptautinis piliečių mokslo projektas, 
bet ir tuo, kad per STEAM veiklas mokiniai galėjo „pasimatuoti“ mokslininko 
profesiją. Turėjo galimybę sužinoti, ar teisingai atpažino dirbtiniuose vikšruose 
padarytas plėšrūnų žymes, naudojant „Pažeidimų lauko vadovą“ (mokslininkai 
atsiuntė mokinių atliktų tyrimų analizę bei ją pakomentavo). Mokiniai turėjo 
galimybę pritaikyti anglų kalbos žinias gamtamoksliniame ugdyme. 

Gamtos mokslų, pradinio ugdymo mokytojai kartu su savo mokiniais savo 
gyvenamoje aplinkoje gali atlikti panašias tiriamąsias veiklas naudodami metodiką 
„Plėšrumo vertinimas naudojant dirbtinius vikšrus ir lapų mėginius“ bei „Pažeidimų 
lauko vadovą“ (galima rasti projekto svetainėje https://www6.inrae.fr/tree- 
bodyguards/Resources/Methodology) Tokia veikla paskatins mokytojus ir mokinius 
dalyvauti panašiuose piliečių mokslo projektuose bei įgyti supratimą apie klimato 
kaitos priežastis. 

Literatūra 


Mokomasis filmas „Mokslininkai apie mokinių indėlį ir projekto „Medžių asmens sargybiniai“ 
tęsinį. https://www.youtube.com/watch ?v=vfFUA2WIYOA&t=2s 

Butkevičienė, E. (2020). Lietuvė mokslininkė — apie piliečių mokslą arba „mokslininkus 
neprofesionalus“. Lrytas.Lt. Laboratorija. 2020-12-16. https://www.lrytas.lt/it/ 
laboratorija/2020/12/16/news/lietuve-mokslininke-apie-pilieciu-moksla-arba- 
mokslininkus-neprofesionalus--17541649 

Mokymas ir mokymasis. Didžiosios Britanijos ekologinės draugijos svetainė. [Bes teaching 
and learning. Blog of the British Ecological Society's Teaching and Learning Special 
Interest Group]. Bastien Castagneyrol, Elena Valdes Correcher „Can we turn 
schoolchildren into citizen scientists?“ 2020-05-01. https://besteachingandlearning. 
wordpress.com/2020/05/01/can-we-turn-schoolchildren-into-citizen-scientists/ 

Tarptautinio projekto „Medžių asmens sargybiniai“ puslapis. https://sites.google.com/view/ 
oakbodyguards/home 

Tyrimo metodika „Plėšrumo vertinimas naudojant dirbtinius vikšrus ir lapų mėginius“ bei 
„Pažeidimų lauko vadovas“. Projekto „Medžių asmens sargybiniai“ svetainė https:// 
WwwW6.inrae.fr/tree-bodyguards/Resources/Methodology 


72 https://doi.org/10.48127/gu/21.27.67 


GAMTAMOKSLINIS UGDYMAS BENDROJO UGDYMO MOKYKLOJE — 2021 / 
NATURAL SCIENCE EDUCATION IN A COMPREHENSIVE SCHOOL - 2021 


ISSN 2335-8408 


Summary 


STUDENT EXPERIENTIAL ACTIVITIES: SCIENCE RESEARCH IN A CIVIC SCIENCE PROJECT 
"TREE BODYGUARDS" 


Danguolė Savičienė 
Visaginas Gymnasium „Verdenės“, Lithuania 


The report presents good work experience organizing nature studies learning 
activities for primary school students. The report tells how lithuanian students from Visaginas 
„Verdenės“ Gymnasium joined the international citizen science project "Tree bodyguards" 
and carried out an experiment using the methodology "Evaluation of predation using 
artificial caterpillars and leaf samples". The citizen science project is an increasingly popular 
practice in the world, when data can be collected by anyone who wants and later on can be 
valued by scientists and used in real scientific research. 

The report describes the preparation for the experiment ,,Evaluation of predation 
by artificial caterpillars and leaf samples“, its performance (raising the hypothesis with 
students, observation of the object, collecting the data and making the conclusions) and 
reflection creating the methodological tool — educational video film (internet access https:// 
www.youtube.com/watch?v=QO67hOcUDK4), presenting it to others. 

The report discloses attractive learning methods that interest students in the subject, 
enable them to act on their own — to perform practical activity, to share work success 
with others, to feel civic in response to the invitation from French researchers Bastien 
Castagneyrol and Elena Valdes Correcher from the University of Bordeaux to participate in 
the project. 

Keywords: stages of experiment, learning methods, educational video film creation, nature 
studies lesson, elementary school students, citizen science project 

